cyanic-selkie/wikianc huggingface dataset:
Stuart Armstrong
Kesällä 2018 Armstrong siirtyi englantilaisseura Southamptoniin. Ensimmäisellä kaudellaan hän pelasi Valioliigassa 29 ottelua ja teki niissä kolme maalia. Kaudella 2019–2020 hän teki viisi maalia pelaamissaan 30 liigaottelussa. Seuraavalla kaudella hän pelasi Valioliigassa 33 ottelua ja teki neljä sekä syötti viisi maalia. Kaudella 2021–2022 hän pelasi 25 valioliigaottelua ja teki kaksi maalia. Seuraavalla kaudella hän teki 32 ottelussa kaksi maalia.
Armstrong pelasi Skotlannin alle 19- ja alle 21-vuotiaiden maajoukkueissa. Ensiesiintymisensä Skotlannin A-maajoukkueessa hän teki maaliskuussa 2017 MM-karsintaottelussa Sloveniaa vastaan. Hän pelasi Skotlannin kaikki kolme ottelua vuonna 2021 järjestetyissä EM-kilpailuisa. Hän on tehnyt maalin syyskuussa 2017 MM-karsintaottelussa Liettuaa vastaan, lokakuussa 2019 EM-karsintaottelussa San Marinoa vastaan sekä kaksi maalia kesäkuussa 2022 Kansojen liigan ottelussa Armeniaa vastaan. Heinäkuun 2023 puoliväliin mennessä hän on pelannut 42 maaottelua.
René Hake
Ura
Haken pelaajaura jäi lyhyeksi. Hän pelasi juniorina SC Oranjessa ja FC Emmenissä, mutta ura aikuisten tasolla jäi tekemättä. Hän siirtyi valmennustehtäviin nuorena, 22-vuotiaana, kun hänestä tuli kesällä 1994 FC Emmenin juniorivalmentaja. Hän opiskeli Heerenveenin CIOS-urheiluinsituutissa valmennusta ja valmensi Emmenin juniorijoukkueita. Vuonna 2005 Hake siirtyi Emmenistä FC Twenten ja Heracles Almelon yhteisen junioriakatemian valmentajaksi. Hän valmensi Twenten A-juniorijoukkuetta, kunnes siirtyi vuonna 2009 Twenten reservijoukkue Jong Twenten peräsimeen.
Elokuun lopussa 2015 Hake nousi Twenten päävalmentajaksi Alfred Schreuderin saatua potkut. Twente nousi Haken alaisuudessa pois putoamiskamppailusta ja sijoittui lopulta Eredivisiessä sijalle 13. Toukokuussa Alankomaiden jalkapalloliitto pudotti kuitenkin Twenten liigasta joukkueen talousvaikeuksien vuoksi. Kesäkuussa liitto hyväksyi Twenten valituksen ja joukkue sai pitää liigalisenssinsä. Päätöksen jälkeen Hake teki Twenten kanssa jatkosopimuksen. Hake sai potkut Twentestä lokakuussa 2017.
Transketolaasi
Toiminta
Rakenteeltaan transketolaasi on dimeeri. Entsyymi vaatii toimiakseen koentsyymikseen tiamiinipyrofosfaatin ja magnesiumionin. Entsyymin inhibiittoreita ovat muun muassa tiamiinipyrofosfaattia muistuttavat yhdisteet, kuten oksitiamiini. Transketolaasin toimintamekanismi pentoosifosfaattireitissä on seuraava. Tiamiinipyrofosfaatista muodostuu ylidi, jossa hiilellä on negatiivinen varaus ja typellä positiivinen varaus. Tämä ylidi reagoi ketoosin, kuten ksyluloosi-5-fosfaatin karbonyyliryhmän kanssa ja muodostunut additiotuote hajoaa retroaldolireaktiolla. Tämän reaktion tuotteina muodostuu glyseraldehydi-3-fosfaatti ja enamiini, joka reagoi riboosi-5-fosfaatin karbonyyliryhmän kanssa muodostaen sedoheptuloosi-7-fosfaattia. Transketolaasi siis siirtää kaksi hiiliyksikköä ksyluloosi-5-fosfaatilta riboosi-5-fosfaatille. Erytroosi-4-fosfaatin ja ksyluloosi-5-fosfaatin reaktion mekanismi on samanlainen, mutta siinä hiilten vastaanottajana toimii erytroosi-4-fosfaatti.
René Hake
Ura
Helmikuun alussa 2018 Hake palasi valmennustehtäviin SC Cambuurin päävalmentajana. Haken johdolla Cambuur sijoittui Eerste Divisie keskikastiin kahdella perättäisellä kaudella. Hän jätti seuran kauden 2018/19 jälkeen.
Kesällä 2019 Hake aloitti FC Utrechtin juniorijoukkueen valmentajana. Marraskuussa 2020 Hake nousi Utrechtin edustusjoukkueen päävalmentajaksi, kun John van den Brom siirtyi KRC Genkin päävalmentajaksi. Hake luotsasi Utrechtin kauden päätteeksi Eredivisiessä kuudenneksi. Hän sai potkut seurasta maaliskuussa 2022.
Malesian Grand Prix 2007
Ennen viikonloppua
Ennen Malesian GP-viikonloppua käydyissä testeissä Ferrari oli testiviikonlopun nopein. McLarenin taso puolestaan näytti hieman laskeneen Australian tapahtumiin verrattuna. Renault näytti päinvastoin olevan noususuunassa Australian GP:n pettymyksen jälkeen. Erityisesti Heikki Kovalaisen nopein aika viimeisen päivän harjoituksissa lämmitti tallia.
===Perjantain vapaat harjoitukset === Perjantain vapaissa harjoituksissa Ferrari jatkoi siitä mihin Malesian testeissä jäi. Felipe Massa ajoi perjantain molemmissa vapaissa harjoituksissa pohja-ajan ja tallikaveri, MM-sarjaa johtanut Kimi Räikkönen oli molemmilla ajojaksoilla neljänneksi nopein.
McLarenien vauhti vaihteli harjoitusten välillä. Ensimmäisissä harjoituksissa tuli sijat kaksi ja kolme järjestyksessä Fernando Alonso ja Lewis Hamilton. Toisella kerralla sijoitukset tipahtivat melko paljon: Hamilton oli yhdeksäs ja Alonso 12. Renault'lla oli vaikeuksia avausharjoituksissa. Toinen tallin kilpakuljettajista, Heikki Kovalainen valitti auton aliohjautumista. Renaultit olivat harjoitusten 14. ja 15. järjestyksessä Kovalainen ja Giancarlo Fisichella. Toisissa harjoituksissa autojen säädöt saatiin jo paremmiksi, mikä nosti Renaultit harjoituksessa sijoille kaksi ja kolme (Fisichella ja Kovalainen).
Toisia vapaita harjoituksia värittivät Christijan Albersin Spykerin rengasrikko ja Mark Webberin Red Bullin hyytyminen radan varteen.
===Lauantain vapaat harjoitukset === Lauantaiaamun vapaissa harjoituksissa kovinta vauhtia piti Lewis Hamilton ennen Felipe Massaa ja Fernando Alonsoa. Kimi Räikkönen oli harjoitusten viides ja Nico Rosberg kuudes. Heikki Kovalaisella oli ongelmia auton bensapumpun kanssa, minkä vuoksi hän pystyi ajamaan vain kuusi kierrosta. Paras aika riitti harjoituksissa vasta 18. sijalle. Bensapumpun hajottua Kovalaisen auton moottori ja vaihdelaatikko päätettiin siirtää vara-autoon, jolla ajettaisiin aika-ajo ja kilpailu.
Aika-ajot
Ensimmäisen aika-ajo-osion nopeimman ajan teki Alonso. Kaikki kolme suomalaista, Räikkönen, Rosberg ja Kovalainen pääsivät mukaan toiselle ajojaksolle, jossa jälleen nopein oli Alonso. Räikkönen ja Rosberg pääsivät mukaan aika-ajojen ratkaisevalle kolmannelle osuudelle, mutta Kovalainen putosi sieltä juuri ja juuri ollen 11., päihittäen kuitenkin tallikaverinsa Fisichellan. Kesken toisen aika-ajosession ennustettiin radalle sadekuuroa, jota ei kuitenkaan koskaan tullutkaan.
Viimeisellä ajojaksolla kolme kuljettajaa oli ajan perusteella aivan omaa luokkaansa: Massa, Alonso ja Räikkönen, jotka kaikki mahtuivat puolen sekunnin sisään. Neljänneksi jäänyt Hamilton jäi Massasta yli sekunnin ja kolmanneksi sijoittuneesta Räikkösestäkin yli puoli sekuntia. Nico Rosberg oli aika-ajoissa lopulta kuudes. Hondan Rubens Barrichello sijoittui aika-ajoissa sijalle 19. Hän sai kuitenkin kymmenen ruudun pudotuksen rangaistuksena moottorinvaihdosta, koska Barrichello vaihtoi vara-autoon hetkeä ennen aika-ajoa, mutta moottoria ei ehditty vaihtaa varsinaisesta kilpa-autosta vara-autoon.
Kilpailu
thumb|300px|Kilpailun voittaja Fernando Alonso. Molemmat McLarenit saivat erinomaisen lähdön ja ottivat ensimmäisten mutkien jälkeen kaksoisjohdon Alonson johdolla. Myös Giancarlo Fisichella sai hyvän lähdön ja nousi 12. lähtöruudusta sijalle 8. Avauskierroksella Adrian Sutil joutui keskeyttämään ajettuaan ulos pienen kolarin seurauksena. Vitantonio Liuzzi joutui tulemaan toisella kierroksella varikolle vaihtamaan etusiiven.
Johdossa olleen Alonson tallikaveri Hamilton oli avauskierroksilla selvästi tallikaveriaan hitaampi perässään Ferrari-kaksikko. Neljän kierroksen jälkeen Alonson johto toisena olleeseen Hamiltoniin oli yli viisi sekuntia. Kolmantena ollut paalupaikalta lähtenyt Massa hiillosti Hamiltonia ja haki aggressiivisesti ohituspaikkaa. Kuudennella kierroksella Massa pääsi jo jarrutuksessa Hamiltonin edelle, mutta jarrutti liian myöhään ja ajautui hieman ulos radalta pudoten samalla viidenneksi Räikkösen ja Nick Heidfeldin taakse. Myös kolmanneksi Massan ulosajon ansiosta noussut Räikkönen yritti päästä ohitse tulppana olleesta Hamiltonista, kuitenkaan siinä onnistumatta. Kahdeksannella kierroksella Christijan Albers ajoi varikolle ja keskeytti auton ylikuumenemisen vuoksi.
Ensimmäiset varikkokäynnit tapahtuivat kierroksella 11. Robert Kubica tuli suunnitellulle varikkokäynnille kuljettajista ensimmäisenä, mutta pysähdys venähti peräti 14,5 sekuntiin, mikä pudotti hänet joukon hännille. Kierroksella 17 viidentenä ollut Felipe Massa teki varikkokäynnin ja seuraavalla kierroksella vuorossa olivat kilpailua johtanut Alonso sekä kolmantena ollut Räikkönen. Kierroksella 19 Nico Rosberg kävi ensi kerran varikolla ja kierrosta myöhemmin saman teki myös kilpailua johtanut Lewis Hamilton. Kierroksella 22 varikolle tulivat niin kilpailun johtoon noussut Nick Heidfeld kuin sijalla kuusi ajanut Kovalainenkin. Samalla kierroksella Hamilton teki kilpailun nopeimman kierroksen (1.36,701). Viimeisenä varikkokäyntinsä teki Coulthard kierroksella 26. Kierrosta myöhemmin Kubica tuli uudelleen varikolle vaihtamaan vioittuneen etusiipensä. Kubican ja BMW Sauberin välinen kommunikointi oli vaikeata radio-ongelmien vuoksi.
Varikkokäyntien jälkeen tilanne normalisoitui: Alonso johti, Hamilton toisena 8,5 sekuntia Alonsosta ja Räikkönen kolmantena 12,5 sekuntia Hamiltonista. Taempana Kovalainen ja aivan takaa lähtenyt Alexander Wurz taistelivat sijasta yhdeksän. Kovalaisen helpotukseksi Wurz tuli toiselle varikkokäynnilleen kierroksella 32. Kierroksella 36 Räikkönen aloitti takaa-ajon. Vajaa 12 kierrosta aiemmin hän jäi koko ajan selvästi McLareneista ja takaa tullut Heidfeld otti häntä joka kierroksella keskimäärin 0,4 sekuntia kiinni. Räikkönen onnistui kuitenkin kasvattamaan uudelleen eroa Heidfeldiin.
Kierroksella 37 Coulthard ajoi varikolle ja keskeytti kilpailun. Samalla kierroksella ohitusta Jarno Trullista hakenut Kovalainen ajoi mutkan hieman leveäksi, jolloin ero kasvoi 0,8 sekuntiin. Seuraavalla kierroksella toisena ollut Hamilton tuli tekemään toisen varikkopysähdyksensä, ja palasi radalle viidenneksi. Kierroksella 39 Kovalainen tuli varikolle sijalta seitsemän. Kierrosta myöhemmin johdossa ollut Alonso tuli varikolle, kuten myös neljäntenä ollut Massa. Räikkönen nousi näin ensimmäistä kertaa kilpailun johtoon, mutta vain kierroksen ajaksi, jolloin hän tuli tekemään toisen pysähdyksensä. Kun kolmantena ollut Heidfeld tuli varikolle kierroksella 42, oli kärjen järjestys taas samanlainen kuin ennen pysähdyksiä: Alonso, Hamilton, Räikkönen ja Heidfeld. Kierrosta myöhemmin Nico Rosberg joutui keskeyttämään ilmeisesti hydrauliikkaongelmiin. Keskeytyksen ansiosta Kovalainen nousi viimeiselle MM-pistesijalle, kahdeksanneksi.
Kun yhdeksän kierrosta oli jäljellä, Räikkösen ero Hamiltoniin oli enää 5,1 sekuntia ja kuusi kierrosta myöhemmin enää vain 1,7 sekuntia. Viimeiselle kierrokselle lähdettäessä ero oli enää 0,8 sekuntia Hamiltonin hyväksi, joka kuitenkin onnistui pitämään kakkossijansa. Kärkikolmikko maalissa oli Alonso, Hamilton, Räikkönen. Kovalainen ajoi kilpailussa kahdeksanneksi, saaden uransa ensimmäisen F1-pisteen. Räikkösen valtava kiri viimeisillä kierroksilla Hamiltoniin nähden selittyi brittikuljettajan juomapullon tyhjennettyä ja hänen kärsittyä nestehukasta. McLarenille kaksoisvoitto oli ensimmäinen sitten Brasilian GP:n 2005, jolloin McLarenit tulivat maaliin sijoilla 1. ja 2. järjestyksessä Juan Pablo Montoya ja Kimi Räikkönen. Kilpailu oli sama, jossa Alonso varmisti uransa ensimmäisen maailmanmestaruuden.
X-League
X-League on amerikkalaisen jalkapallon kilpasarja Japanissa. Sarjassa on kolme tasoa, jotka ovat X1 Super, X1 Area ja X2. Korkein sarjataso X1 Super on yksi maailman kovatasoisimmista amerikkalaisen jalkapallon sarjoista.
X-League perustettiin vuonna 1971 nimellä Japan American Football League. Vuonna 1997 sarja sai nykyisen nimensä. Sarjan mestaruusottelu on nimeltään Japan X Bowl. Se tunnettiin vuoteen 2003 asti nimellä Tokyo Super Bowl. Hallitseva mestari kohtaa kauden päätteeksi Japanin yliopistosarjan mestarin Rice Bowl -ottelussa.
X1 Super -sarjan joukkueet 2019
X-Leaguen pääsarjassa pelaa kahdeksan joukkuetta. Kauden neljä parasta etenevät pudotuspeleihin ja viimeiseksi jäänyt karsii sarjapaikastaan.
Mestarit
Sarjan mestaruusottelua on pelattu vuodesta 1987 alkaen.
Kirkon alat
Jäsenyhdistykset
Liitto koostuu 11 jäsenyhdistyksestä, jotka edustavat liiton eri työntekijäryhmiä. Jäsenyhdistyksiä ovat:
Kettuluura
Kettuluura (Grallaria erythroleuca) on luurien heimoon kuuluva varpuslintu.
Levinneisyys
Kettuluuraa tavataan Perussa. Lajia on kuvattu harvinaiseksi, mutta sen kannankehitys on vakaa. Se on luokiteltu elinvoimaiseksi.
Goran Stevanović
Goran Stevanović (, s. 27. marraskuuta 1966) on serbialainen jalkapallovalmentaja ja entinen keskikenttäpelaaja.
Ura pelaajana
Stevanović aloitti pelaajauransa 1983 FK Partizanissa. Hän edusti belgradilaisseuraa kahdeksan vuoden ajan ja pelasi seuran paidassa 151 liigaottelua. Läpimurtonsa seuran pelaavaan kokoonpanoon hän teki kaudella 1985–1986, jolloin seura voitti Jugoslavian mestaruuden. Stevanović kuului vakiokalustoon myös Partizanin uusiessa mestaruuden seuraavalla kaudella. Hän voitti Partizanin kanssa myös cup-mestaruuden 1989. Stevanović jätti Partizanin Jugoslavian hajoamissotien alkaessa 1991 ja siirtyi monen pelaajan tavoin Espanjaan. Hän edusti kaksi kautta CA Osasunaa, mutta jäätyään kaudella 1992–1993 vähälle peliajalle hän jätti seuran kesällä 1993.
Stevanovićin ura jatkui Portugalissa, jossa hän edusti SC Farensea, Vitória Setúbalia, SC Campomaiorensea ja CF Uñiaoa. Portugalista Stevanović siirtyi Kreikkaan 1997, mutta peliaikaa ei enää juurikaan tullut. Hän pelasi Veriassa ja Panelefsiniakosissa, kunnes lopetti uransa 1999.
Jugoslavian maajoukkueessa Stevanović pelasi yhden maaottelun vuonna 1985.
Ura valmentajana
Valmennusuransa Stevanović aloitti 2001 FK Čukarički Stankomissa. Hän valmensi myös FK Železnikiä kunnes siirtyi kesäkuussa 2003 Ilija Petkovićin apuvalmentajaksi Serbia ja Montenegron maajoukkueeseen. Kaksikko johdatti maan MM-kisoihin 2006, mutta tien katkettua jo lohkovaiheeseen Petković ryhmineen sai potkut.
Joulukuussa 2007 Stevanovićista tuli Slaviša Jokanovićin apuvalmentaja FK Partizanissa. Kaksikko valmensi seuran Serbian kahteen perättäiseen Serbian mestaruuteen. Syyskuussa 2009 Jokanović sai potkut ja Stevanović nousi Partizanin peräsimeen. Hän jätti seuran yllättäen huhtikuussa 2010 Partizanin pudottua Serbian cupin välierissä FK Vojvodinalle. Liigassa Partizan oli vahvasti matkalla mestaruuteen, jonka se myöhemmin keväällä voittikin.
Tammikuussa 2011 Stevanovićista tuli Ghanan maajoukkueen päävalmentaja. Ghana oli ollut ilman päävalmentajaa syyskuusta saakka. Stevanovićin johdolla Ghana eteni karsintalohkonsa voittajana ja ilman tappiota Afrikan mestaruuskisoihin 2012. Turnaukseen yhtenä voittajasuosikkina lähtenyt Ghana voitti alkulohkonsa tappiotta ja hävisi kisojen ensimmäisen ottelun vasta välierissä, kun Sambia yllätti Stevanovićin miehistön 1–0. Mitali jäi lopulta saamatta, kun Mali kaatoi joukkueen pronssiottelussa 2–0. Maaliskuussa 2012 Stevanović sai potkut tehtävästään.
Kesäkuussa 2013 Stevanovićista tuli kreikkalaisseura Verian päävalmentaja. Pesti jäi hyvin lyhyeksi, sillä hän lähti seurasta elokuun lopussa kun liigaa oli pelattu vain kaksi kierrosta. Syyskuussa hän allekirjoitti kaksivuotisen sopimuksen kiinalaisen Qingdao Jonoonin kanssa. Seura putosi Stevanovićin johdolla Kiinan pääsarjatsa ja hän sai kauden jälkeen potkut.
Akebono (1930)
Akebono oli keisarillisen Japanin laivaston Fubuki-luokan hävittäjä toisessa maailmansodassa.
Valmistus
Alus tilattiin Sasebon laivastontelakalta, missä köli laskettiin 25. lokakuuta 1929. Alus laskettiin vesille 7. marraskuuta 1930 ja otettiin palvelukseen 31. heinäkuuta 1931.
Palvelus
Aluksen potkuri vaurioitui 1. joulukuuta harjoituksessa, joten se pysyi kotivesillä Japanin liittyessä toiseen maailmansotaan. Alus suojasi 12.-17. tammikuuta 1942 Ariaken ja Yūguren kanssa Hiryūn ja Sōryūn Hashirijimasta Palaulle. Akebono erkani 19. tammikuuta osastosta tukeakseen Kendariin hyökännyttä osastoa, mistä vapauduttuaan se palasi 25. tammikuuta 7. hävittäjädivisioonaan Davaolla. Divisioonan mukana alus suojasi 29. tammikuuta Davaolta Nachin ja Haguron tukemaan Ambonin, Makassarin ja Timorin maihinnousuja, joista vapauduttuaan alus siirtyi Makassariin.
Alus osallistui 1. maaliskuuta HMS Exeterin, HMS Encounterin ja USS Popen upottamiseen. Se laukaisi Inazuman kanssa Exeterin upottaneen torpedoviuhkan. Divisioona saattoi 12. maaliskuuta saattueen Balilta Lingayeninlahden ja Formosan kautta Yokosukaan, jonne saavuttiin 25. maaliskuuta. Alus siirrettiin Yokosukassa telakalle korjattavaksi.
Hävittäjädivisioona liitettiin 10. huhtikuuta 1. Ilma-armeijan 10. hävittäjälaivueeseen. Alus saattoi 23. huhtikuuta Ushion kanssa Myōkōn ja Haguron Jokosukasta Trukille, jonne ne saapuivat 27. huhtikuuta. Korallimeren taistelussa 7.-8. toukokuuta alus saattoi Ushion ja 27. hävittäjädivisioonan kanssa amiraali Takagin iskuosastoa. Taistelun jälkeen alus suojasi Ushion kanssa Zuikakua etsittäessä liittoutuneiden aluksia, minkä jälkeen palattiin 15. toukokuuta Bougainvillen kautta Trukille. Seuraavana päivänä alus suojasi Ushion kanssa Zuikakun Trukilta Kureen, jonne saavuttiin 21. toukokuuta.
Midwayn taistelussa alus suojasi 3.-5. kesäkuuta divisioonan mukana amiraali Kakutan iskuosastoa, joka teki ilmahyökkäyksiä Dutch Harboriin. Alus oli 6.-20. heinäkuuta Yokosukassa telakalla, kun divisioona liitettiin 14. heinäkuuta yhdistyneen laivaston johto-osiin.
Alus lähti 17. elokuuta Kuresta suojaten Yamatoa ja Taioa, joita se suojasi 24. elokuuta divisioonan mukana Itäisten Salomonien taistelussa. Alus suojasi 27. elokuuta Taiyon Maloelapin kautta Trukille, jonne ne saapuivat 4. syyskuuta. Seuraavana päivänä alukset jatkoivat matkaansa Palaulle, Davaolle ja Kaviengiin, mistä ne lähtivät paluumatkalle. Yhdysvaltain laivaston sukellusvene USS Troutin osui 28. syyskuuta Taiyoon torpedolla, mutta se pääsi seuraavana päivänä Akebonon kanssa Trukille.
Akebono suojasi 4.-16. lokakuuta Ushion kanssa Unyon Trukilta Yokosukaan ja takaisin, minkä alukset toistivat 17. lokakuuta - 2. marraskuuta. Ne tekivät 3.-21. marraskuuta matkan Trukilta Palaun kautta Davaolle ja takaisin sekä Trukilta Surabayjalle ja Balikpapaniin ja takaisin kahdesti, 24. marraskuuta - 13. joulukuuta sekä 17. joulukuuta - 3. tammikuuta 1943.
Ne lähtivät 5. tammikuuta Trukilta Yokosukaan, missä Akebono siirrettiin 10. tammikuuta telakalle modernisoitavaksi. Alukselle asennettiin kaksipiippuinen 13 millimetrin ilmatorjuntakonekivääri sillan etupuolen korokkeelle. Alus vapautui 31. tammikuuta telakalta palaten palvelukseen.
Alus suojasi 1.-17. helmikuuta Ushion, Sazanamin ja Hibikin kanssa Unyon ja Taiyon Yokosukasta Trukille ja takaisin, mikä toistettiin 24. helmikuuta - 12. maaliskuuta. Akebono lähti 20. maaliskuuta Ushion kanssa Unyon Yokosukasta Trukille, mistä ne palasivat Yokosukaan 10. huhtikuuta. Alus lähti 1. toukokuuta Taiyon kanssa Yokosukasta Manilan ja Surabayan kautta Singaporeen, mistä ne palasivat Makon kautta Saseboon 29. toukokuuta.
Trukilta alus lähti 12. elokuuta samojen alusten sekä Nowakin ja Maikazen kanssa Yokosukaan, jonne saavuttiin 16. elokuuta. Osasto lähti 26. elokuuta ilman Ushiota Trukille, jonne saavuttiin 2. syyskuuta. Alus suojasi 6.-11. syyskuuta Sazanamin kanssa Unyon Yokosukaan, jossa Akebono siirrettiin seuraavana päivänä telakalle kunnostettavaksi. Telakalla aluksen sillan etupuolen korokkeella ollut 13 millimetrin konekivääri korvattiin kaksiputkisella 25 millimetrin tykillä. Alus vapautui 11. lokakuuta telakalta.
Yokosukasta alus suojasi 13. lokakuuta Unyon Trukille, jonne ne saapuivat 19. lokakuuta. Alus suojasi 31. lokakuuta Tanikazen, Suzukazen ja Umikazen kanssa Junyon, Unyon, Yamashiron, Isen ja Tonen Kureen, jonne osasto saapui 6. marraskuuta. Alus suojasi 16.-21. marraskuuta Ushion ja Sazanamin kanssa Zuihon, Chuyon ja Unyon Yokosukasta Trukille.
Alus lähti 30. marraskuuta Ushion, Sazanamin ja Urakazen kanssa Trukilta suojaten Mayaa, Chuyoa, Unyoa ja Zuihoa. Chuyo upposi 4. joulukuuta torpedoituna ja muu osasto saapui seuraavana päivänä Yokosukaan. Alus suojasi 12.-17. joulukuuta Sazanamin kanssa Zuihon ja Unyon Yokosukasta Trukille, mistä hävittäjät lähtivät 22. joulukuuta Rabauliin. Ne saapuivat määränpäähänsä 24. joulukuuta. Ne osallistuivat 26. ja 30. joulukuuta hävittäjäosaston kanssa syöksyyn Rabaulista Qavuvulle, jonne toimitettiin 635 sotilasta ja 380 tonnia tarvikkeita 22.-31. joulukuuta.
7. hävittäjädivisioona liitettiin 1. tammikuuta 1944 keisarillisen Japanin 5. laivaston 1. hävittäjälaivueeseen. Alus lähti 12. tammikuuta Sazanamin kanssa Rabaulista tankkerisaattueessa Palaulta Trukille. Aluksen miehistö pelasti 14. tammikuuta torpedoidulta Sazanamilta 89 eloonjäänyttä. Alus saapui Trukille 17. tammikuuta.
Trukilta alus lähti 20. tammikuuta suojaten saattuetta, mutta palasi satamaan vielä samana päivänä torpedo-osuman vaurioittaman Irakon kanssa. Alus lähti 25. tammikuuta Saipanille, mistä se suojasi vaurioituneen Unyon Yokosukaan. Alukset saapuivat 5. helmikuuta Yokosukaan, missä Akebono siirrettiin 13. helmikuuta korjattavaksi Mitsubishin telakalle. Aluksen X-tykkitorni korvattiin kahdella kolmiputkisella 25 millimetrin ilmatorjuntatykillä. Lisäksi kaksi samanlaista ilmatorjuntatykkiä asennettiin torpedoputkien väliin. Alukselle asennettiin etumastoon tyypin 22 tutka ja tutkailmaisimet sillalle. Alus vapautui telakalta 28. maaliskuuta.
Alus lähti 6. huhtikuuta Yokosukasta Ominatoon, jonne se saapui 8. huhtikuuta. Alus liitettiin pohjoiselle valvontavyöhykkeelle valvonta ja saattuetehtäviin. Alus oli 24. toukokuuta - 7. kesäkuuta huollossa Otarussa.
Alus suojasi 19. kesäkuuta - 1. heinäkuuta Nachin ja Ashigaran Ominatosta Yokosukaan ja takaisin. Alus lähti 31. heinäkuuta samojen alusten kanssa Kureen, jonne ne saapuivat2. elokuuta. Kuressa alus siirrettiin 12. elokuuta telakalle, missä sille asennettiin päämastoon tyypin 13 tutka. Lisäksi asennettiin 13 ja 25 millimetrin ilmatorjunta-aseita. Alus vapautui telakalta 22. elokuuta.
Alus lähti 14. lokakuuta samojen alusten kanssa Kuresta Amami-O-Shiman ja Makon kautta Coroniin, jonne ne saapuivat 23. lokakuuta. Alus suojasi 24.-25. lokakuuta Leytenlahden taistelussa amiraali Shiman 2. häirintähyökkäysosastoa Surigaonsalmen taistelussa. Aluksen miehistö pelasti 25. lokakuuta Mogamilta 700 eloonjäänyttä, minkä jälkeen se upotti taistelulaivan torpedoimalla. Seuraavana päivänä alus saapui Manilaan.
Alus suojasi 1.-2. marraskuuta joukkojenkuljetussaattueen TA2 Manilasta Ormociin. Alus vaurioitui 5. marraskuuta Manilassa ilmahyökkäyksessä pyrkiessään avustamaan Nachia. Se jäi hyökkäyksen jälkeen paikalleen palamaan kannellaan 24 surmansa saanutta ja kolme haavoittunutta. Ushio hinasi aluksen Caviten laivastontelakalle. Alus upposi 13.-14. marraskuuta ilmahyökkäyksessä Caviten laiturissa Akishimon kylkeen kiinnitettynä. Suora osuma sytytti molemmat alukset tuleen ja 14. marraskuuta Akishimon tapahtunut räjähdys vaurioitti aluksia lisää. Akebono upposi matalaan veteen. Tuhossa sai surmansa 48 miehistönjäsentä ja haavoittui 43. Akebono poistettiin alusluettelosta 10. tammikuuta 1945.
Marie van Zandt
thumb|right|Marie van Zandt Marie van Zandt (8. lokakuuta 1858 – 31. joulukuuta 1919) oli yhdysvaltalainen sopraano. Hän syntyi New Yorkissa, opiskeli Milanossa Francesco Lampertin johdolla ja debytoi vuonna 1879 Zerlinan roolissa Torinossa. Esiintymisiä seurasi muun muassa Covent Gardenissa (1879) ja Opéra-Comiquessa (1880).
Marie van Zandt loi Léo Delibesin Lakmén nimiroolin vuonna 1883. Metropolitan-oopperan-debyyttinsä hän teki Aminan roolissa Vincenzo Bellinin oopperassa Unissakävelijä 21. joulukuuta 1891. Vuonna 1896 hän palasi Opéra-Comiqueen. Pian hän kuitenkin meni naimisiin ja vetäytyi. Hän kuoli Cannesissa.
Hallaus
Hallaus (murresana, tarkoittaa joko halausta tai hallan vaikutusta) on Pohjois-Suomen merkittävin nykykirjallisuuden aikakauskirja. Se on kaunokirjallista tekstimateriaalia kuten runoja, novelleja ja sarjakuvia sisältävä kausijulkaisu, joka sijoittuu lehden ja antologian välimaastoon. Hallauksen ensimmäinen numero ilmestyi syyskuussa 2005. Sanataideyhdistys Huutomerkki ry vastaa Hallauksen julkaisemisesta. Hallaus on Kultti ry:n (Kulttuuri-, mielipide- ja tiedelehtien liiton) jäsenlehti.
Lehtien teemat ja värit
1. Hallaus, violetti
2. Rakkaus, vaaleanpunainen
3. Kuolema, tummanvihreä
4. Joulu, oranssi
5. Merkit ja merkitys, turkoosi
6. Kekkonen, sininen
7. Jumala, vaalean keltainen
9. Oulun palo, punainen
10. Minuus ja muotti, musta
11. Kritiikki, hopea ja sininen
12. Reikä ja paikka, tumman sininen
13. Valo, valkoinen
15. Lapin legendat ja lorut, vaalean vihreä
16. Tyttötaide, tumman punainen
17. Juhlat, harmaa
17B. PopUp-Hallaus: Myytit
19. Harhat, keltavihreä
20. Venäjä, punainen ja keltainen
21. Muisti, sininen ja valkoinen
22. Raja, vihreä, keltainen ja valkoinen
23. Päätös, keltainen ja punainen
24. Japani, punavalkoinen
Takao (1888)
Takao oli keisarillisen Japanin laivaston vuonna 1888 vesillelaskettu panssaroimaton risteilijä. Alus poistettiin palveluksesta vuonna 1911, ja se romutettiin vuonna 1912.
Valmistus
Alus suunniteltiin ranskalaisen Émile Bertinin ohjauksessa sen ollessa samalla ensimmäisiä Bertinin laivanrakennustietämyksen tuotteita Japanissa. Runsaasti tarvikkeita tilattiin kuitenkin ulkomailta.
Adam McQuaid
Adam McQuaid (s. 12. lokakuuta 1986 Charlottetown, Prinssi Edwardin saari, Kanada) on kanadalainen uransa päättänyt jääkiekkoilija.
Takao (1888)
Valmistus
Alus tilattiin Yokosukan laivastontelakalta ja sen köli laskettiin 30. lokakuuta 1886. Alus laskettiin vesille 15. lokakuuta 1888 ja se valmistui 16. marraskuuta 1889.
Adam McQuaid
McQuaid pelasi juniorina jääkiekkoa OHL-liigan Sudbury Wolvesissa vuosina 2003–2007. Columbus Blue Jackets varasi hänet vuorolla 55 vuoden 2005 NHL:n varaustilaisuudessa. Toukokuussa 2007 Columbus myi McQuaidin oikeudet Boston Bruinsille, josta sai vaihdossa varausoikeuden. McQuaid pelasi Bostonin farmijoukkueessa, AHL:n Providence Bruinsissa vuodesta 2007 lähtien, kunnes hänet kutsuttiin Bostoniin, jossa hän pelasi ensimmäisen NHL-ottelunsa 19. joulukuuta 2009.
Takao (1888)
Valmistus
Aluksen kylkikaaret ja -levyt olivat terästä. Se oli varustettu kahdella mastolla, joissa oli parkkitakilointi avustamaan risteilemistä. Aluksen kahteen akseliin oli kytketty kumpaankin oma compound-höyrykone, joiden tarvitseman höyryn tuottivat viisi kattilaa. Kattiloiden hormit oli supistettu yhteen savuhormiin.
Pääaseistuksena oli neljä Kruppin 152 millimetrin 35 pituuskaliiperin tykkiä. Apuaseina oli yksi 4,7 tuuman pikatykki ja yksi kuuden naulan Hotchkiss-tykki. Lisäksi aluksella oli kaksi tuuman Nordenfelt-tykkiä ja kaksi kannelle asennettua torpedoputkea.
Palvelus
Alus osallistui ensimmäiseen Kiinan–Japanin sotaan suojaten joukkojenkuljetuksia Koreaan sekä Port Arthurin maihinnousua. Sen jälkeen alus partioi Keltaisellamerellä ja osallistui Weihaiwein taisteluun. Boksarikapinan alettua alus siirrettiin tukemaan joukkojensiirtoja japanilaisjoukkojen noustessa maihin ja miehittäessä Tianjinin satamakaupungin. Vapauduttuaan alus partioi Amoyn ja Shanghain edustalla.
Venäjän–Japanin sodassa alus oli vanhentunut, ja se määrättiin partioimaan Chemulpon satamaa ja Tsushiman salmea. Alus oli kuitenkin mukana Tsushiman meritaistelussa. Radiolaitteiden yleistyessä yhteysalusten tarve väheni laivastossa, ja Takao poistettiin alusluettelosta 1. huhtikuuta 1911, minkä jälkeen se siirrettiin reserviin. Alus myytiin 27. maaliskuuta 1912 romutettavaksi.
Jørgen Løvland
Jørgen Løvland (3. helmikuuta 1848 Evje – 21. elokuuta 1922 Oslo) oli norjalainen opettaja ja liberaalipuolueen poliitikko, joka toimi maansa pääministerinä 23. lokakuuta 1907 – 19. maaliskuuta 1908. Lisäksi hän oli Norjan ensimmäinen ulkoministeri vuosina 1905–08. Vuosina 1915–20 hän toimi kirkko- ja opetusministerinä ja vuosina 1898–99 sekä 1900–03 työministerinä. Hän puolusti kahden kansalliskielen (kirja- ja uusnorja) yhdenvertaista asemaa.
Uurasjärvi
Uurasjärvi voi tarkoittaa seuraavia:
Vaihto- ja korrelaatiofunktionaali
Vaihto- ja korrelaatiofunktionaali (exchange and correlation functional) on tiheysfunktionaaliteoriassa esiintyvä, kokonaisenergiafunktionaaliin liittyvä tuntematon funktionaali, jota käytännön laskuissa joudutaan approksimoimaan. Erilaisia approksimaatiomenetelmiä on esitetty alla.
Toisin kuin aaltofunktiomenetelmässä, jossa Schrödingerin yhtälöön on olemassa useita, teoreettisesti täsmällisiä ratkaisuja, joilla oikeata ratkaisua voidaan systeemaattisesti lähestyä (esimerkiksi konfiguraatiovuorovaikutus tai häiriöteoria menetelmät) ei tiheysfunktionaaliteoriassa ole olemassa systemaattista menetelmää oikean tai paremman funktionaalin löytämiseksi. Funktionaalille on mahdollista johtaa erilaisia reunaehtoja, joita funktionaalin tulisi toteuttaa, mutta paradoksaalisesti useampia reunaehtoja toteuttava funktionaali ei ole välttämättä parempi funktionaali. Osa olemassa olevista funktionaaleista on kehitetty ilman parametreja, etsien funktionaalia joka toteuttaa tiettyjä reunaehtoja, osa taas on luotu parametrisoimalla, jolloin funktionaali kuvaa paremmin tietynlaista systeemiä (esimerkiksi heikosti vuorovaikuttavia systeemiä tai pinnalla tapahtuvia ilmiöitä).
Taustaa
Hohenbergin ja Kohnin teoreemoihin nojaten, monielektronisysteemin perustilan kokonaisenergia voidaan lausua elektronitiheyden funktionaalina:
Haapamäki (täsmennyssivu)
Haapamäki tarkoittaa seuraavia:
Vaihto- ja korrelaatiofunktionaali
Taustaa
missä T [\rho ] on elektronien kineettinen energia, on elektronien keskinäinen vuorovaikutus ja  on ulkoiseen potentiaaliin liittyvä potentiaalienergia (esimerkiksi molekyylisysteemissä atomien ydinten muodostama potentiaali). Ulkoinen potentiaali riippuu tutkittavasta systeemistä, mutta kineettinen energia ja elektronien välinen vuorovaikutus ovat universaaleita funktionaaleja. Niiden summaa kutsutaan Hohenberg–Kohn-funktionaaliksi
missä T_S [\rho] on Kohn–Sham-menetelmällä määritettävä kineettinen energia, J[\rho] on elektronitiheyksien välinen coulombinen repulsio (ns. Hartree-repulsio) ja  on vaihto- ja korrelaatiofunktionaali, jota menetelmässä joudutaan approksimoimaan. Funktionaali sisältää osia kineettisestä energista, jota Kohn–Sham-menetelmässä ei voida kuvata (Kohn–Shamin kineettinen energia on aina pienempi tai yhtäsuuri kuin oikea kineettinen energia).
Adiabaattinen kytkentä
Adiabaattinen kytkentä (adiabatic connection) antaa vaihto- ja korrelaatiofunktionaalille eksaktin muodon ja sitä käytetään monesti lähtökohtana XC-funktionaalia approksimatiivista funktionaalia rakennettaessa. Adiabaattinen kytkentä muistuttaa monessa mielessä häiriöteoriaa. Ideana tuoda elektronien välinen vuorovaikutus Hohenberg--Kohn funktionaaliin asteittain, kirjoittamalla funktionaali muodossa
missä \hat{T} kineettisen energian operaattori ja on elektronien välinen vuorovaikutus. Kun \lambda = 0, funktionaali kuvaa Kohn--Sham referenssitilaa, jossa elektronien välillä ei ole vuorovaikutuksia ja kun  \lambda = 1 funktionaali vastaa oikeata vuorovaikuttavaa systeemiä. Vuorovaikutus kytketään päälle (eli ) hitaasti, siten että systeemin perustilan elektronitiheys \rho säilyy muuttumattomana. Tarkastelemalla vuorovaikuttavan ja Kohn--Sham systeemien funktionaaleja (ja hyödyntämällä integraalin ominaisuuksia) saadaan
Kohn--Sham systeemille, joten yhtälön vasemmalla puolella kineettisen energian termit supistuvat pois ja jäljelle jää
Vaihto- ja korrelaatioenergia voidaan kirjoittaa myös elektronitiheyden  ja vaihto- ja korrelaatioaukon  välisenä vuorovaikutuksena
Paikallistiheysapproksimaatio – LDA
Homogeeniselle elektronikaasulle on mahdollista ratkaista vaihto- ja korrelaatiofunktionaali hyvin tarkasti. Paikallistiheysapproksimaatiossa (local density approximation, LDA) tuntematon vaihto- ja korrelaatiofunktionaali korvataan homogeenisen elektronikaasun funktionaalilla. Tasainen elektronikaasu ei luonnollisestikaan kuvaa mitään realistista systeemiä, mutta approksimaatio toimii kohtalaisen hyvin systeemeissä, joissa muutokset elektronitiheydessä ovat kohtalaisen pieniä, kuten esimerkiksi kiinteä metalli. Sen sijaan esimerkiksi kemian kannalta oleellisissa systeemissä, lähinnä molekyyleissä, elektronitiheydessä voi esiintyä rajujakin muutoksia ja LDA:lla määritettävät energiat ovat yleensä kaukana oikeasta.
Paikallistiheysapproksimaatiossa vaihto- ja korrelaatioenergia kirjoitetaan vaihto- ja korrelaatio-osien summana. Homogeenisen elektronikaasun vaihto-osa voidaan ratkaista eksaktisti ja korrelaatio-osaa eri elektronitiheyksissä on arvioitu laskennallisesti [Monte Carlo -simulaatio|Monte Carlo] -simulaatioiden avulla.
Ilmiselvistä puutteistaan huolimatta LDA soveltuu melko hyvin kiinteän olomuodon mallintamiseen ja antaa muun muassa kohtalaisen tarkkoja molekyylirakenteita. LDA epäonnistuu kuitenkin energetiikassa ja esimerkiksi sidosenergiat voivat poiketa todellisista arvoista useita elektronivoltteja (1 eV ≈ 100 kJ mol−1). Moderneissa funktionaaleissa LDA:n puutteita korjataan huomioimalla elektronitiheyden epähomogeenisuus elektronitiheyden gradientilla tai korkeammilla derivaatoilla. Vaikka teoriassa oikea funktionaali ei riipukaan elektronien spinistä, kirjoitetaan elektronitiheys yleensä kahden spintiheyden summana,
Gradienttikorjaus – GGA
Luonteva parannus LDA-malliin, on huomioida elektronitiheyden epähomogeenisuus tekemällä funktionaalista riippuvainen ympäristöstään. Huomioimalla funktionaalissa elektronitiheyden gradientti saadaan niin kutsuttu yleistetty gradienttiapproksimaatio (generalized gradient approximation, GGA). Jos funktionaalissa huomioidaan korkeampia derivaattoja, kutsutaan funktionaalia meta-GGA funktionaaliksi. Kuten LDA-funktionaalitkin, GGA-funktionaalit kirjoitetaan yleensä vaihto- ja korrelaatio-osien summana. Gradientti huomioidaan niin kutsutaan redusoidun gradientin avulla, joka periaatteessa kuvaa elektronitiheyden poikkeavuutta homogeenisuudestä. Gradienttikorjattu funktionaali rakennetaan yleensä paikallistiheysapproksimaation päälle.
Osa gradienttikorjatuista funktionaaleista on rakennettu ab initio eli nojaten teoriaan, osa on parametrisoitu laskuihin tai sovitettu dataan. Yleinen ei-empiirinen yleisfunktionaali on Perdew–Burke–Ernzerhofin PBE-funktionaali, jossa esimerkiksi vaihtoenergian lauseke on muotoa
missä funktion F(s) parametrit on valittu siten, että (Lieb–Oxford-raja).
Samuli Ripatti
Samuli Olli Ripatti (s. ) on tilastotieteilijä, joka toimii Helsingin yliopiston biometrian professorina (2/2013-) Suomen molekyylilääketieteen instituutissa (FIMM).
Ripatti kirjoitti ylioppilaaksi vuonna 1988 Hämeenlinnan lukiosta. Hän opiskeli Helsingin yliopiston valtiotieteellisessä tiedekunnassa ja valmistui valtiotieteiden maisteriksi pääaineenaan tilastotiede (1995). Hän jatkoi opintojaan Helsingissä Rolf Nevalinna -instituutissa ja Ruotsissa Tukholman yliopiston Matematiikan laitoksella, josta valmistui filosofian tohtoriksi (matemaattinen tilastotiede) vuonna 2002. Hänen väitöskirjansa (2001) oli otsikoitu Latent variable models for multivariate survival and count data. Se oli neljään artikkeliin pohjautuva artikkeliväitöskirja. Helsingin yliopiston tilastotieteen dosentti hän on ollut vuodesta 2007.
Hän on työtoveriensa kanssa kirjoittanut useita arvostetuimpien tiedelehtien (kuten Nature, Plos Genetics) alkuperäisartikkeleita 2000-luvun lopussa ja 2010-luvulla. Vuonna 2016 professori Ripatti luettiin maailman eniten viitattujen tutkijoiden joukkoon alallaan (osa-alue molekyylibiologia ja genetiikka) ja oli yksi alle 20:stä Suomessa työskentelevästä tutkijasta tällä noin 3 100 tieteilijää maailmanlaajuisesti sisältävällä Highly Cited Researchers -listalla.
Etapit 12–21 Italian ympäriajossa 2010
Italian ympäriajon 2010 etappien 12–21 tulokset:
Karakterikappale
thumb|308x308px|Ensimmäinen sivu Frédéric Chopinin kappaleesta "[[Fantaisie-Impromptu", joka on yksi tunnetuimmista karakterikappaleista]] Karakterikappale on saksan kielen sanasta Charakterstück käännetty termi, jota ei ole kovin tarkalleen määritelty. Se tarkoittaa laajalle äänialalle sävellettyä 1800-luvun varhaisromantiikan pianomusiikkia perustuen yhteen ideaan tai ohjelmaan. Se on lyhyt musiikkikappale, jonka tarkoituksena on ilmaista jokin tunnelma, joka on yleensä kappaleen otsikko. Karakterikappale on yleisimmin sävelletty pianolle. Sitä on harvemmin sävelletty suuremmille kokoonpanoille eikä koskaan pianolle ja laululle.
Pikkuluura
Pikkuluura (Grallaria rufula) on luurien heimoon kuuluva varpuslintu.
Levinneisyys
Pikkuluuraa tavataan Boliviassa, Ecuadorissa, Kolumbiassa, Perussa ja Venezuelassa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Avril Lavigne (albumi)
Avril Lavigne on kanadalaisen laulaja-lauluntekijä Avril Lavignen viides studioalbumi, joka julkaistiin Sony Music Entertainmentin kautta 1. marraskuuta 2013. Se debytoi Suomen virallisen listan sijalla 37.
Gunnar Knudsen
Gunnar Knudsen (19. syyskuuta 1848 – 1. joulukuuta 1928) oli norjalainen laivanvarustaja ja Liberaalipuolueen poliitikko, joka toimi maansa pääministerinä 1908–1910 ja 1913–1920. Hän toimi aktiivisesti maansa sähköistämisessä ja vesivoiman valjastamisessa.
Pánormos (Réthymno)
Pánormos on Kreikan kylä, joka sijaitsee Kreetan saarella. Se kuuluu hallinnollisesti Mylopótamoksen kuntaan, Réthymnon alueyksikköön ja Kreetan alueeseen. Kylän väkiluku on 628 (vuonna 2011).
pienoiskuva|vasen|upright=0.68|Pánormoksen Pyhän Georgioksen (Ágios Geórgios) kirkko. Pánormoksen kylä sijaitsee Kreetan pohjoisrannikolla Kreetanmeren rannalla noin 22 kilometriä itään Réthymnosta. Kylä on perinyt nimensä antiikin ajan Panormoksen kaupungilta, joka sijaitsi samalla paikalla. Kylän nähtävyyksiin kuuluvat muun muassa varhaiskristillisen kolmilaivaisen basilikakirkon rauniot 500-luvulta sekä keskiaikaisen linnan jäänteet.
Pánormos muodostaa myös laajemman kyläyhdyskunnan (Τοπική Κοινότητα Πανόρμου, Topikí Koinótita Panórmou), johon kuuluu varsinaisen Pánormoksen kylän lisäksi kylä Lávris. Koko yhdyskunnan väkiluku on 628.
Aiemmin kylä kuului Geropótamoksen kuntaan ja vuodesta 2011 lähtien Mylopótamoksen kunnan Geropótamoksen kunnallisyksikköön.
Antila
Antila on suomalainen sukunimi, joka on muun muassa seuraavilla henkilöillä:
Patsianós
Patsianós on Kreikan kylä, joka sijaitsee Kreetan saarella. Se kuuluu hallinnollisesti Sfakián kuntaan, Chanián alueyksikköön ja Kreetan alueeseen. Kylän väkiluku on 100 (vuonna 2011).
Könkköjoki
pienoiskuva|Könkköjoki laskee pohjoisesta Karikkoselkään. pienoiskuva|Könkköjoen alajuoksu vähän veden aikana. Könkköjoki sijaitsee Petäjäveden kunnassa. Se on suosittu kalastuspaikka. Kintausjärvien vedet laskevat Huhtiajärven kautta Könkköjokeen ja edelleen Karikkoselkään. Könkköjoki on vuolas, sillä pudotusta on 1,5 kilometrin matkalla 16 m. Joessa on viisi koskea: Könkön-, Pitkä-, Karikko-, Mylly- ja Sahakoski, joista kaksi alimmaista muodostavat yhtenäisen koskijakson. Kosket ovat kuohuvia varsinkin kevätaikaan.
Joki on muodostunut voimakkaasti mutkittelevaksi. Rannat ovat metsäiset, mutta rantapoluilla on helppo liikkua molemmin puolin uomaa. Vedenlaatu on hyvä. Metsistä ja soilta tuleva humus värjää veden lievästi ruskeaksi. Uomassa virtaa vettä keskimäärin 1,4 m³/s. Keväällä tai syystulvien aikaan vettä voi kulkea 4-7 m³/s, mutta toisaalta kuivina kesinä virtaama putoaa tasolle 0,2-0,4 m³/s.
Jämsän reitin Kintauden haara, suluissa korkeus metreinä merenpinnan yläpuolella:
Ylä-Kintaus (154,5) → Ala-Kintaus (154,4) → Kipponen (151,3) → Rautajalka (128,1) → Huhtia-Pyhäjärvi (127,8) → Könkköjoki → Könkönkoski → Pitkäkoski → Karikkokoski → Myllykoski → Sahakoski → Jämsänvesi–Petäjävesi (111,1).
Susanna Rajamäki
Susanna Maria Rajamäki (s. 19. syyskuuta 1979 Karijoki) on suomalainen yleisurheilija. Hän kilpaili pääasiassa seitsenottelussa ja uransa loppuvaiheessa pituushypyssä. Hän edustaa Karijoen Tapparaa ja häntä valmensi uransa aikana Jouni Vieno ja isänsä Antti Rajamäki.
Octapolis
Octapolis on suomalainen vuonna 1987 julkaistu tietokonepeli. Sen suunnitteli Jukka Tapanimäki ja julkaisi English Software Commodore 64:lle. Peli yhdistää tasohyppelyä ja jaetun ruudun lentoalusräiskintää.
Kastanjaluura
Kastanjaluura (Grallaria blakei) on luurien heimoon kuuluva varpuslintu.
Octapolis
Octapoliksen nimi vihjaa siihen, että pelissä on kahdeksan kaupunkia, joista kukin sisältää lyhyen avaruusalus-vaiheen sekä pidemmän tasohyppelyvaiheen. Alusvaiheessa on Sanxionin tapaan kaksi ruutua, joista näkee näkymät sekä aluksen yläpuolelta että sivulta. Pelikenttä pyörii laskeutumisalustan yläpuolella. Oma alus ampuu automaattisesti vasemmalle tai oikealle liikkumissuunnan mukaan. Nopeutta voi säädellä painamalla liikkumissuuntaan tai vastakkaiseen suuntaan useamman kerran. Tietty ääniefekti kertoo, milloin voi laskeutua laskeutumisalustalle ja siirtyä tasohyppelyvaiheeseen. Mitä paremmin alusvaiheessa pärjää, sitä helpommalla pääsee tasohyppelyvaiheessa.
Tasohyppelyosuus koostuu astronautilta näyttävän hahmon ohjailusta yksiruutuisissa (ei-skrollaavissa) huoneissa, joissa on edettävä aina huoneen poikki ulospääsyyn. Pelaajalla on ase ja hän voi hypätä yläviistoon. Osan vihollisista voi ampua, toisia on väistettävä. Haasteena on usein ampua jo hyvissä ajoin huoneen toisella puolella odottavat viholliset ja katsoa kuolemattomien vihollisten liikeradat tarkkaan, jotta pelaaja voi pujahtaa eteenpäin sopivasta raosta. Kun tarpeeksi monta huonetta on selvitty, on kaupunki pelattu läpi. Jos kaikki kahdeksan kaupunkia pääsee läpi, alkaa peli yhä vaikeampana alusta.
C-lehti antoi sille arvostelussaan täydet viisi tähteä.
Susanna Rajamäki
Rajamäki sijoittui seitsemänneksi 19-vuotiaiden EM-kilpailujen seitsenottelussa Ljubljanassa 1997. Seuraavana vuonna hän saavutti hopeaa saman ikäluokan MM-kilpailuissa Annecyssa pistemäärällä 5721. Vuonna 1999 hän oli neljäs 22-vuotiaiden EM-kilpailuissa Göteborgissa tuloksella 5745. Sydneyn olympialaisissa 2000 hän sijoittui kolmanneksitoista 22-vuotiaiden Suomen ennätystuloksella 6021 pistettä. Samana vuonna hän voitti Göteborgissa 22-vuotiaiden Pohjoismaiden mestaruuden 100 metrin aitajuoksussa ajalla 13,86 s. Vuonna 2003 hän sijoittui Universiadien seitsenottelussa neljänneksi.
Maakies
Maakies on yhdysvaltalainen Tony Millionairen luoma strippisarjakuva. Sarja on ilmestynyt vuodesta 1994 vaihtoehtolehdissä.
Monacon Grand Prix 2007
Monacon Grand Prix 2007 (virallisesti Formula 1 Grand Prix de Monaco 2007) oli Formula 1 -kauden viides osakilpailu, joka ajettiin 27. toukokuuta Monacon katuradalla Monacossa. Kilpailun voitti paalupaikalta lähtenyt McLarenin Fernando Alonso, joka ajoi myös kilpailun nopeimman kierroksen.
Ektro Records
Ektro Records on Porissa toimiva Jussi Lehtisalon pyörittämä pienlevy-yhtiö. Se on perustettu vuonna 1997. .
Páramoluura
Páramoluura (Grallaria quitensis) on luurien heimoon kuuluva varpuslintu.
Levinneisyys
Páramoluuraa tavataan Kolumbiassa, Ecuadorissa ja Perussa. Lajia on kuvattu yleiseksi, ja sen kannankehitys on vakaa. Se on luokiteltu elinvoimaiseksi.
Axel Öhrn
Axel Öhrn (22. maaliskuuta 1880 Keuruu – 19. marraskuuta 1959 Superior, Wisconsin) oli amerikansuomalainen työväenliikkeen aktivisti.
Öhrn kävi kansakoulun ja muutti Yhdysvaltoihin vuonna 1902. Hän liittyi Amerikan sosialistipuolueeseen, työskenteli sen toimitsijana, kaivosmiesten ammattiliitossa ja osuustoimintaliikkeessä. Amerikan Suomalaisen Sosialistijärjestön suuntataistelussa vuonna 1914 Öhrn kuului radikaaleihin ja hänet valittiin Sosialisti-lehden ensimmäiseksi päätoimittajaksi. Myöhemmin hänestä tuli kommunisti. Öhrn toimi Yhdysvaltain Suomalaisessa Työväenjärjestössä ja lyhyen aikaa Eteenpäin-lehden päätoimittajana. Hänet erotettiin kommunistisesta liikkeestä vuonna 1929, minkä jälkeen hän työskenteli maalarina.
Suomenlahti-vuosi 2014
Suomenlahti-vuosi 2014 oli Suomen, Viron ja Venäjän yhteinen teemavuosi, joka kokosi asiantuntijat, päättäjät ja kansalaiset yhteistyöhön terveemmän ja turvallisemman Suomenlahden puolesta. Teemavuoden tavoitteena oli tuottaa tutkimustietoa poliittisen päätöksenteon tueksi sekä kannustaa ihmisiä Suomenlahden suojeluun.
Kansainvälinen tutkimustyö jakautui viiteen teemaan: biologinen ja geologinen monimuotoisuus, ekosysteemin terveys, merialuesuunnittelu, merenkulun turvallisuus sekä kalat ja kalastus. Tutkimusteemat valittiin tukemaan kansallisen ja kansainvälisen lainsäädännön sekä kansainvälisten suojelusopimusten toteuttamista. Käytännön työssä yhteinen laaja havaintoverkosto, data-aineiston käyttö ja samanlaiset mittausmenetelmät olivat jo teemavuoden suunnittelussa keskeisessä asemassa.
Tasavallan presidentti Sauli Niinistö avasi Suomenlahti-vuoden 21.1.2014. Niinistö korosti puheessaan teemavuoden kattavuutta:
"Suomenlahden teemavuosi ei ole vain tutkijoita, poliitikkoja ja virkamiehiä varten. Kaikissa kolmessa osallistujamaassa olemme jo havainneet, että monet sidosryhmät, kuten kunnat, yritykset, kansalaisjärjestöt ja koulut haluavat osallistua teemavuoden tapahtumiin. Heidän panoksensa on erittäin tervetullut."
Korkean poliittisen tason ja tutkimuksen lisäksi vuoden viettoon liittyi runsaasti kaupunkien ja monien muiden tahojen järjestämiä kansalaistapahtumia eri puolella Suomenlahden rannikkoa. Teemavuoteen kuului merkittävänä osana ympäristökasvatus, jota tehtiin sekä kansallisella että kansainvälisellä tasolla. Ympäristökasvatuksessa tuotettiin uusia Suomenlahti-aineistoja ja niitä hyödynnettiin kouluissa ja yleisötapahtumissa.
Suomenlahti-vuoden toteutuksesta vastasi Suomen ympäristökeskus SYKE.
Abdullah bin Mutaib Al Saud
Prinssi Abdullah bin Mutaib bin Abdullah Al Saud (, s. 13. lokakuuta 1984 Lontoo, Iso-Britannia ) on saudiarabialainen esteratsastuksen olympiamitalisti ja Saudi-Arabian hallitsijasuvun saudien jäsen. Abdullah on 177 senttimetriä pitkä ja painaa 73 kilogrammaa.
Abdullah saavutti joukkuepronssia esteratsastuksesta vuoden 2012 kesäolympialaisista synnyinkaupungistaan Lontoosta. Hän oli mukana myös vuoden 2008 kesäolympialaisissa Pekingissä.
Abdullahin isoisä Abdullah toimi Saudi-Arabian kuninkaana vuosina 2005–2015. Nykyinen kuningas Salman oli entisen kuninkaan velipuoli. Prinssi Abdullahin isoisoisä oli kuningas Ibn Sa’ud.